Infrastructure Malta tibda x-xogħol biex ittejjeb 4 mini ewlenin
Imtella' Lulju 29, 2020 - Aġġornata 29 Ta' Lulju, 2020 2:19pm Infrastructure Malta ħabbret li minn din il-ġimgħa qed jibdew proġett t'€10 miljun biex itejbu l-erba' mini ewlenin fit-toroq Maltin. Dawn huma l-Mini Ta' Ġiorni f'San Ġiljan, il-Mini Tal-Qroqq fl-Imsida, il-Mini ta' Santa Venera u l-Mini ta' Ħal Kirkop. Fuq facebokk, Infrastructure Malta qalet li ħ afna mix-xogħlijiet se jsiru bil-lejl, bejn id-9 p.m. u l-5 a.m. tal-għada filgħodu u fi tmiem il-ġimgħa (ħlief is-Sibt filgħodu) jew festi pubbliċi. Avżat li partijiet mill-mini jistgħu jkunu magħluqin waqt dawn ix-xogħlijiet u għalhekk appellat lix-xufiera sabiex isegwu t-tabelli lejn korsiji oħra tal-istess mini, jew lejn toroq alternattivi qrib. Infrastructure Malta qalet li x -xogħlijiet ta' dan il-proġett jinkludi t-tindif tal-ħitan tagħhom, tiswijiet strutturali, dwal ġodda, sistemi ta' cameras tas-sigurtà bit-teknoloġija li jinnotifikaw lill-awtoritajiet b'mod awtomatiku meta jkun hemm xi diffikultà fil-mini, sistemi oħra ta' kontra n-nirien, ta' sigurezza u t'emerġenza, u aktar.